**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ZAPISNIK**

**SA VIII SJEDNICE SKUPŠTINE OPŠTINE TUZI**

**ODRŽANE 08. AVGUSTA 2019.GODINE**

Sjednicu otvorio predsjednik Skupštine koja je sa radom započela u 10,00 časova.

Sekretar Skupštine izvršio prozivku prisutnih odbornika.

Odsutni odbornici su: Smail Çunmulaj,Fatmir Beqiraj,Albina Dreshaj,Sanda Zejnilović,Halil Duković,Abedin Adžović,Naser Krkanović,Samir Adžović.

Pored odbornika sjednici Skupštine prisustvovali su: Nik Gjeloshaj, predsjednik opštine, Ivan Ivanaj, potpredsjednik opštine, Robert Camaj, VD glavni administrator, Marina Ujkaj, VD sekretarka Sekretarijata za lokalnu samoupravu.

Predsjednik Skupštine je konstatovao da postoji kvorum i da Skupština, shodno Poslovniku, može da radi i punovažno odlučuje.

Presjedavajući je predložio dnevni red.

Skupština je glasovima svih prisutnih odbornika utvrdila sledeći:

 **DNEVNI RED**

1. Predlog Odluke o podizanju spomen-obilježja posvećenom Djerdju Kastriotu Skenderbegu,
2. Predlog Odluke o izmjeni Odluke o obrazovanju Organizacionog odbora za stvaranje uslova za početak rada novoosnovane opštine Tuzi
3. Predlog Odluke o dopuni Odluke o imenovanju odbornika koji prisustvuju zaključenju brakova i
4. Predlog Odluke o pristupanju izrade Strateškog plana razvoja opštine Tuzi.

Rad sjednice pratili su predstavnici sredstava javnog informisanja.

1. PRVA TAČKA – Predlog Odluke o podizanju spomen-obilježja posvećenom Djerdju Kastriotu Skenderbegu,

Uvodne napomene u vezi sa prvom tačkom dnevnog reda dala je Marina Ujkaj, VD sekretarka Sekretarijata za lokalnu samoupravu.Nakon završetka izlaganja u vezi sa prvom tačkom,obrazložila je u kratkim crtama drugu i treću tačku dnevnog reda.

U pretresu učestvovali po prvoj tački dnevnog reda učestvovali odbornici Nikolla Camaj i Simon Ivezaj.

Nakon završenog pretresa prešlo se na glasanje.

**-Skupština je jednoglasno usvojila Predlog** Odluke o podizanju spomen-obilježja posvećenom Djerdju Kastriotu Skenderbegu,**(glasalo 24 odbornika, 24 odbornika je bilo *„za“).***

2.DRUGA TAČKA *- P*redlog Odluke o izmjeni Odluke o obrazovanju Organizacionog odbora za stvaranje uslova za početak rada novoosnovane opštine Tuzi

Kratko pojašnjenje po ovoj tački dnevnog reda dao je predsjednik Skupštine Fadil Kajoshaj.

U pretresu po ovoj tački nije učestvovao niko od odbornika.

**-Skupština je jednoglasno usvojila** Predlog Odluke o izmjeni Odluke o obrazovanju Organizacionog odbora za stvaranje uslova za početak rada novoosnovane opštine Tuzi **( glasalo 24 odbornika, 24 odbornika je bilo *„za“* )**

**3.TREĆA TAČKA-** Predlog Odluke o dopuni Odluke o imenovanju odbornika koji prisustvuju zaključenju brakova.

Uvodno izlaganje po ovoj tački dao je Gjergj Camaj,predsjednik Odbora za izbor I imenovanja,koji je kazao da nakon održane sjednice navedenog odbora podnosi Izvještaj kojim se predlaže da Nikolla Camaj i Senad Gilaj budu odbornici koji će u narednom periodu pored ranije izabranih odbornika prisustvovati zaključenju brakova.

U pretresu po ovoj tački učešće su uzeli odbornici Mirza Pepić i Simon Ivezaj koji su tražili da se broj odbornika koji prisustvuju vjenčanju poveća još za jednog odbornika ispred odborničkog kluba Demokratske partije socijalista.

Medjutim navedeni predlog nije prihvaćen,a predsjednik Odbora za izbor I imenovanja je obrazložio da članovi navedenog Odbora koji dolaze iz reda Demokratske partije socijalista ne poštuju navedeni Odbor jer ne dolaze na sjednice istog.

Nakon završenog pretresa prešlo se na glasanje po ovoj tački.

- **Skupština je usvojila** Predlog Odluke o dopuni Odluke o imenovanju odbornika koji prisustvuju zaključenju brakova ,**(glasalo 24 odbornika, 18 odbornika je bilo *„za“, 6 odbornika je bilo uzdržano).***

***4.ČETVRTA TAČKA-*** Predlog Odluke o pristupanju izrade Strateškog plana razvoja opštine Tuzi.

Uvodno izlaganje po ovoj tački dao je predsjednik opštine g-din Nik Gjeloshaj.

Učešće u raspravi uzeo odbornik Simon Ivezaj.

U medjuvremenu na sjednicu je stigao odbornik Fatmir Beqiraj.

Nakon završenog pretresa prešlo se na glasanje po ovoj tački.

**-Skupština je usvojila** Predlog Odluke o pristupanju izrade Strateškog plana razvoja opštine Tuzi ,**(glasalo 25 odbornika, 19 odbornika je bilo *„za“, 6 odbornika je bilo uzdržano).***

Pošto je završen rad po utvrđenom dnevnom redu, Predsjednik Skupštine je zaključio VIII sjednicu Skupštine opštine Tuzi, dana 8. avgusta 2019. godine.

Sjednica Skupštine je tonski snimljena.

 **SKUPŠTINA OPŠTINE TUZI**

SEKRETAR SKUPŠTINE PREDSJEDNIK SKUPŠTINE

 Alibašić Nermin Fadil Kajoshaj